ร้าน Copper International Buffet ตั้งอยู่ชั้น 2 ของห้างเดอะเซนต์ เป็นบุฟเฟ่ท์นานาชาติ ทานได้นาน 2 ชั่วโมง ราคาสุทธิต่อคน 987 บาท มีบัตรสมาชิกลดเหลือ 888 บาท 
¤ วันธรรมดา
- เวลา 12.00 น. - 14.00 น 
- เวลา 16.30 น. - 22.00 น.
(เลือกรอบเวลาได้รอบละ 2 ชั่วโมง)
¤ วันเสาร์ - อาทิตย์ และวันหยุดพิเศษ
- เวลา 10.00 น. - 12.00 น.
- เวลา 12.30 น. - 14.30 น.
- เวลา 16.30 น. - 18.30 น.
- เวลา 19.00 น. - 21.00 น.

ภายในร้านตกแต่งสไตล์เรียบหรูด้วยโทนสีดำ ไฟประดับสีส้ม โซนอาหารแบ่งเป็น 6 โซนใหญ่ๆ 
- โซนสเต็ก ซุปและซีฟู๊ด อย่างสเต็กปลาแซลมอน ขาแกะย่าง กุ้งเผา ซุปเห็ดทรัฟเฟิล ซุปมิโสะ ขนมปังกระเทียม พิซซ่า และจะมีเมนูใหม่เป็นซีโครงหมูย่างซ๊อสบาบีคิว น่าทานฝุดๆ เลยคร้า ซีฟู๊ดจะเป็นหอยนางรมส่งตรงจากฝรั่งเศสและหอยนางรมจากสุราษธานีให้เลือกอร่อยกันได้ทั้ง 2 ชนิด นวมทั้งหอยแมลงภู่จากชิลีและนิวซีแลนด์ คยรักกุ้งต้องไม่พลาดกุ้งเผาตัวโตและกุ้งนึ่งที่ตัวไม่เล็กไม่ใหญ่ขนาดพอคำให้เลือกทานกันอย่างจุใจกันเลยคร้า
- โซนอาหารญี่ปุ่น ซูชิ และซาซิมิ ปลาดิบ
- โซนอาหารที่ต้องสั่งจากพนักงานเป็นจานๆ ไปแล้วบอกเลขโต๊ะพนักงานจะมาเสริฟที่โต๊ะ อย่างเช่น ส้มตำ ผัดไทยกุ้งแม่น้ำ สปาเกตตี้ต่างๆ ของทอดต่างๆ 
- โซนอาหารทั่วไปตักเองได้ตามชอบ อาทิ ขนมจีนน้ำยาปู-ปลา อกเป็ดส้ม ขาหมูพะโล้ ไส้กรอก ปลาดอลลี่นึ่งมะนาว 
- โซนสลัดผักและผลไม้ แฮมชนิดๆต่าง อย่างพาร์มาแฮม เพื่อสุขภาพ
- โซนของหวาน อย่างครีมบูเร่ พานาคอตต้า ฮันนี่โทรส ช๊อกโกแลตลาวา ซาลาเปามินิชาโคลไข่เยิ้ม และวาฟเฟิล ส่วนไอศครีมมีหลายรสชาติ ที่อร่อยโดนใจเป็นรสมะพร้าวอ่อน เสาวรส ชาเขียว 
ราสเบอรี่  กาแฟร้อน/เย็น/กาแฟผสม
ไอศครีม และเครื่องดื่ม พันช์ ชาเขียวมะลิ 
น้ำลิ้นจี่ น้ำเปล่าและน้ำอัดลม โซนนี้อร่อยแทบทุกอย่างเลยค่ะ ชอบมากๆ สำหรับโซนของหวานและเครื่องดื่ม และจะมีเมนูใหม่เป็นโทรสชาโคลเพิ่มขึ้นให้ได้อร่อยกัน

สรุป อาหารอร่อยทุกอย่าง โดยเฉพาะ
ซุปเห็ดทรัฟเฟิล ที่รสชาตินุ่มนวลหอมมัน เข้มข้นอร่อยมากๆ เสต็กขาแกะไม่มีกลิ่นสาบเนื้อนุ่ม สเต็กปลาแซลมอนที่ไม่สุกจนเกินไปเนื้อหวานไม่คาว ผัดไทยกุ้งแม่น้ำเส้นเหนียวหนึบเคี้ยวมันอร่อยกุ้งแม่น้ำตัวโตสดดีค่ะ ซูชิและซาซิมิสดอร่อย แนะนำให้มาลองกันคร้า อร่อยสุดคุ้ม